**Anexa nr. 1**

**Regulament de organizare**

**și funcționare a Platoului Cornești din cadrul Serviciului Public de Utilități Municipale**

1. **Dispoziții generale.**

Scopul acestui regulament este de a asigura exploatarea și folosința în condiții corespunzătoare și de durată, a zonei de agrement Platoul Cornești din Municipiul Tg Mureș.

- Organizarea și funcționarea Platoului Cornești este asigurată de Serviciul Administrare Platoul Cornești din cadrul Serviciului Public de Utilități Municipale.

- Prezentul regulament completează și face parte integrantă din Regulamentul de organizare și funcționare a Serviciului Public de Utilități Municipale.

1. **Obiectul de activitate.**

**Art. 1.** Obiectul de activitate a Serviciului Administrarea Platoului Corenești îl constituie administrarea și gestionarea bunurilor aparținând domeniului public și privat al Municipiului Tg Mureș, constituit din zone de agrement, parc de joacă, pistă de alergare din tartan, pistă de alergare acoperită cu zgură, depou pentru trenul electric de agrement cu dotările aferente, amfiteatru cu dotările tehnico - edilitare aferente, zonă de alimentație publică, parc distractiv, zonă de picnic, patinoar mobil, cillere, tun de zăpadă etc.

**Art. 2**. Obiectul de activitate a Serviciului Administrarea Platoului Cornești constă în:

* Întreținerea zonelor menționate la art. 1 potrivit scopului în care au fost edificate;
* Identificarea și soluționarea problemelor de utilitate publică, executarea la timp a lucrărilor de întreținere și reparații;
* Prestarea de servicii edilitare (intervenții, lucrări de amenajare spații verzi, piste de alergare, tubing, toaletări la înălțime, lucrări de reparații și întreținere la mobilierul urban și la obiectele de joacă din parc,etc.
* Întreținerea mobilierului urban compus din bănci, mese pentru picnik, aparate de joacă pentru copii, panouri de cățărare, panouri de prezentare, coșuri de gunoi, mese de ping-pong, garduri metalice și de lemn pentru protecția spațiilor verzi, stalpi de iluminat, aparate de fitness, terenuri de volei, baschet și batminton, instalații de irigat etc.
1. **Regimul de exploatare**

**Art.3.** Serviciul Administrare Platoul Cornesti permite accesul liber și pune la dispoziția cetățenilor din Municipiul Tg. Mureș, parcul de joaca, terenurile de volei și batminton, mese cu scaune, umbrele, frigidere pentru bauturi reci, grătare pentru picnik aflate in zona special amenajată .

**Art.4**. Echipamentele cu care sunt dotate spațiile de joacă sunt destinate copiilor cu varsta cuprinsă între 2-14 ani, a căror greutate corporală maximă să nu depășească 54 kg.

1. **Activitatea economică din zona de agrement**

**Art.5.** Activitatea economica din zona de agrement Platoul Cornesti se va desfasura numai în zona special destinata acestei ramuri in partea stangă pe sensul de mers înspre grădina zoologică și va cuprinde un numar de 18 amplasamente după cum urmează:

* Alimentație publica, 5 amplasamente cu front la stradă de 10 m și adancimea de 20 m.
* Alimentație publica, 1 amplasament de 10 x 20 m.
* Alimentație publică, 1 amplasament de 5 x5 m.
* Înghețată 3 amplasamente de 4 x 4 m.
* Kurtos, placinte, langos etc, 4 amplasamente de 4 x4 m.
* Sucuri, băuturi, 1amplasament de 6 x 6 m.
* Artizanat,jucarii 3 amplasamente de 4 x 4 m.
* Jocuri, parc distracții, 1 amplasament de 20 x 100 m.
* Jocuri 1 amplasament 10 x15 m.

**Art. 6.** Activitatea economică se va desfășura în urma licitației pe baza caietului de sarcini, pentru fiecare amplasament și după obținerea tuturor avizelor, autorizatilor de funcționare emise de Municipiul Tg Mureș, se va încheia un contract în conformitate cu anexa 2.

Spațiile vor fi închiriate pe o perioadă de trei ani cu posibilitate de prelungire,

Serviciul Administrare Platoul Cornești asigură apă curentă, energie electrică.

1. **Activități zilnice la Platoul Cornești**

**Art.7**. Verificarea mobilierului urban de pe întreaga suprafață administrată, curățenia perimetrului administrat, stropirea cu apă a aleeilor cu autospeciala din dotare , curățirea grătarelor din zona pick-nik, întreținerea zonelor verzi de pe întreaga suprafață administrată prin tunderea gazonului din parcul de joacă, intreținerea terenurilor de sport.

Aceste operațiuni se execută în totalitate de personalul Serviciului Administrare Platoul Cornești cu utilajele și sculele din dotare.

Serviciul de pază supraveghează și patrulează întreg perimetru care aparține Serviciului Administrare Platoul Cornești, răspunde de integritatea mobilierului urban și a obiectelor de joacă situate în zona de patrulare, permite accesul spre grădina Zoologică firmelor de aprovizionare, salubritate etc.

1. **Recomandări**

**Art.8.** Se recomandă utilizarea în condiții de siguranță a leagănelor și echipamentelor de joacă, sub atenta supraveghere a părinților sau a însoțirilor, astfel încât să se evite accidentările.

**Art.9.** Accesul în incinta spațiului și utilizarea echipamentelor de joacă de către copii,se va face doar sub supravegherea părinților sau a adulților.

**Art.10.** Nu se recomandă utilizarea echipamentelor de joacă când suprafața acestora este umedă sau acoperită cu apă.

1. **Sancțiuni**

**Art.11.** Nerespectarea obligaților prevăzute la cap.IV,se vor sancționa cu amendă și retragerea autorizației de funcționare de către agentii Direcției Poliției Locale.

1. **Dispoziții finale**

**Art.12**.Dispozitiile prezentului regulament intră în vigoare după adoptarea lui de către Consiliul Local.